ກຳລັງ ອີຣັກ ຕໍ່ສູ້ກັບ ກຸ່ມລັດອິສລາມ ເພື່ອຍາດເອົາ ເມືອງ Ramadi ຄືນ
ທ່ານ al-Nurani ​ໂຄສົກ​ຂອງ​ອີຮັກ ​ກ່າວ​ວ່າ ການ​ສູ້​ລົບ​ກັນ​ ໄດ້​ເກີດ​ຂຶ້ນ ໃນ​ຫລາຍໆ​ຄຸ້ມ ​ອ້ອມ​ແອ້ມ​ໂຮງ​ການ​ລັດຖະ​ບານ ​ໂດຍ​ໄດ້​ຮັບ​ການ​ສະ​ໜັບສະ​ໜຸນ ​ຈາກ​ກອງທັບ​ອາ​ກາດ.
ທະຫານອີຣັກ ໃນວັນອັງຄານມື້ນີ້ ພວມສູ້ລົບຢູ່ໃນເຂດໃຈກາງ ເມືອງ Ramadi ໃນການກົດດັນເທື່ອຫລ້າສຸດເພື່ອເຂົ້າຢຶດເອົາ ເມືອງດັ່ງກ່າວຄືນຈາກກຸ່ມຫົວຮຸນ ແຮງລັດອິສລາມ ທ່ານ Sabah al-Nurani ໂຄສົກຂອງພະແນກຕໍ່ຕ້ານກໍ່ການ ຮ້າຍຂອງອີຣັກກ່າວວ່າ ການສູ້ລົບກັນໄດ້ເກີດຂຶ້ນໃນຫລາຍໆ ຄຸ້ມ ຢູ່ອ້ອມແອ້ມໂຮງການລັດ ຖະບານ ໂດຍໄດ້ຮັບການສະໜັບສະໜຸນຈາກກອງທັບອາກາດ ການສູນເສຍເມືອງ Ramadi ໃນເດືອນພຶດສະພາ ແມ່ນການ ເສຍໄຊຄັ້ງສຳ ຄັນສຳລັບລັດຖະບານແລະກອງທັບອີຣັກ ຄວາມພະຍາຍາມເພື່ອຢຶດຄືນເມືອງດັ່ງກ່າວ ຊຶ່ງຕັ້ງຢູ່ປະມານ 100 ຫລັກກິໂລແມັດຫ່າງ ຈາກນະຄອນຫຼວງແບັກ ແດດໄປທາງກ້ຳຕາເວັນຕົກ ໄດ້ໃຊ້ເວລາຫຼາຍໆເດືອນໃນການສູ້ລົບກັນຢູ່ໃນ ເຂດຊານເມືອງ ແລະການປະຕິບັດງານເພື່ອຕັດເສັ້ນທາງລຳລຽງເຂົ້າໄປສູ່ເມືອງ ດັ່ງກ່າວ ກຳລັງອີຣັກທີ່ໄດ້ຮັບການໜຸນຫລັງໂດຍກຳລັງປະສົມພາຍໃຕ້ການນຳພາຂອງ ສະຫະລັດແມ່ນໂຈມຕີເປົ້າໝາຍຕ່າງໆຂອງກຸ່ມລັດອິສລາມຈາກທາງອາກາດ ເພື່ອຢຶດຄືນເອົາບໍລິເວນສ່ວນໃຫຍ່ຢູ່ໃນພາກເໜືອແລະພາກຕາເວັນຕົກຈາກກຸ່ມ ລັດອິສລາມທີ່ໄດ້ຢຶດເອົາໄປໃນກາງປີ 2014 ໃນໄລຍະ 10 ມື້ທີ່ຜ່ານມານີ້ ເຮືອບິນຂອງກຳລັງປະສົມໄດ້ທຳການໂຈມຕີທາງອາກາດຫຼາຍກວ່າ 30 ຖ້ຽວ ໃນບໍລິເວນເມືອງ Ramadi ລັດຖະບານອີຣັກກ່າວວ່າ ຕົນມີຄວາມສາມາດໃນການສູ້ລົບທາງພາກພື້ນດິນແລະໄດ້ຮ້ອງຂໍໃຫ້ມີການໂຈມຕີທາງອາກາດແລະຊ່ວຍສົ່ງອຸບປະກອນໄປສະໜັບສະໜຸນ ເພື່ອຈະເອົາຊະນະພວກຫົວຮຸນແຮງດັ່ງກ່າວນີ້